Okresná prokuratúra Senica 
Janka Kráľa 735, 905 45 Senica 	

Sp. zn. : Pv 735/13/2205	Senica, 13.2.2015
EEČ : 2-19-15-2015

U Z N E S E N I E

Trestná vec:	obvinený XXXXX  
Prečin:	Zatajenie veci podľa § 236 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Senica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: študent
sa v skúšobnej dobe, určenej uznesením prokurátora Okresnej prokuratúry Senica zo dňa 14.1.2014, spisová značka Pv 735/13/2205, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 1.10.2013 asi o 07.00 h v XXXXX, po nastúpení do autobusu smerujúceho zo XXXXX, našiel na sedadle igelitovú tašku bielo-zelenej farby, pričom z tejto zobral dámsku peňaženku zlato-hnedej farby zn. Moon, v ktorej sa nachádzali zákaznícke karty drogéria DM, BILLA, IKEA FAMILY a Lekáreň THEA, 1 ks bankomatová karta XXXXX banky zn. Maestro, 1 ks preukaz SKAND, 2 ks preukazov Dôvery zdravotnej poisťovne, vodičský preukaz a občiansky preukaz  na meno XXXXX a finančná hotovosť vo výške 320,05 eur a túto peňaženku si ponechal, čím XXXXX, nar. XXXXX, trvale bytom XXXXX, ul. XXXXX č. XXXXX spôsobil škodu vo 330,05 eur. 

Uznesením prokurátora Okresnej prokuratúry Senica zo dňa 14.1.2014, spisová značka Pv 735/13/2205, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátorky Okresnej prokuratúry Senica sp. zn. Pv 735/13/2205 zo dňa 14.01.2014 bolo voči obvinenému mladistvému XXXXX podľa § 216 odsek 1 Trestného poriadku podmienečne zastavené trestné stíhanie pre prečin zatajenia veci podľa § 236 odsek 1 Trestného zákona, pričom mu bola určená skúšobná doba v trvaní 1 rok, ktorá začala plynúť právoplatnosťou uznesenia o podmienečnom zastavení trestného stíhania, t. j. od 28.01.2014.  
          Po uplynutí skúšobnej doby som z jednotlivých správ zistila, že obvinený mladistvý XXXXX sa v skúšobnej dobe nedopustil žiadneho protiprávneho konania a podľa správy Obvodného úradu Senica, odboru všeobecnej vnútornej správy nemá žiadny záznam ani v Ústrednej evidencii priestupkov Ministerstva vnútra Slovenskej republiky. Podľa odpisu z registra trestov nebol v skúšobnej dobe odsúdený. 
Z uvedeného je teda zrejmé, že obvinený mladistvý XXXXX v skúšobnej dobe viedol riadny život a vyhovel uloženým podmienkam.
 	Vzhľadom k vyššie uvedeným skutočnostiam bolo potrebné rozhodnúť tak, ako je uvedené vo výrokovej časti tohto uznesenia. 
Podľa § 217 ods. 4 Tr. por. právoplatnosťou tohto rozhodnutia o osvedčení nastávajú účinky zastavenia trestného stíhania.  

Poučenie:
Proti tomuto uzneseniu je prípustná sťažnosť, ktorú možno podať do 3 dní odo dňa jeho doručenia prostredníctvom tunajšej 
prokuratúry ku Krajskej prokuratúre v Trnave. Sťažnosť má odkladný účinok.      

Mgr. Jaroslava Regásková
prokurátorka